Diari Oficial de la Generalitat Valenciana


Sumari del DOGV 3654, del 28-12-1999 (1999/10461)

Concurs per al servei de neteja dels centres escolars públics de Castelló de la Plana.
--------------------------------------------------------------------------------------

### Dades del document

Número de DOGV
:   3654

Data del DOGV
:   28-12-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/10536


Data del document
:   23-11-1999

Organisme emissor
:   Ajuntament de Castelló de la Plana

Tipus de document
:   Concurs

Descriptors 

:   * Castelló de la Plana
    * manteniment
    * licitació
    * centre d'ensenyament

Concurs per al servei de neteja dels centres escolars públics de Castelló de la Plana. [1999/X10864]
  
La Comissió de Govern de l'Ajuntament de Castelló de la Plana, en sessió de data 19 de novembre de 1999, aprovà l'expedient de contractació de què forma part el plec de clàusules administratives particulars que ha de regir la contractació, mitjançant concurs públic, dels serveis de neteja dels centres escolars públics de Castelló de la Plana.
  
Es fa públic, de conformitat amb l'article 122 del Text Refós de les Disposicions Legals vigents en matèria de Règim Local, Reial Decret Legislatiu 781/1986, de 18 d'abril, que durant el termini de vuit dies comptats a partir d'aquesta publicació, els qui estigueren interessats podran consultar l'expedient (de 9.00 a 14.00 hores, a la Secció de Serveis Públics de l'Ajuntament de Castelló, Negociat de Serveis Tècnics, 1ª planta), i presentar les reclamacions que creguen convenients en relació al plec abans esmentat.
  
1. Entitat adjudicadora
  
a) Organisme: Ajuntament de Castelló de la Plana. Plaça Major núm. 1. 12220 Castelló de la Plana.
  
b) Dependència que tramet l'expedient: Negociat de Serveis Tècnics.
  
2. Objecte del contracte
  
a) Descripció: serveis de neteja de centres escolars públics de Castelló de la Plana.
  
b) Lloc d'execució: Castelló de la Plana, en els centres escolars públics de Castelló de la Plana, consignats en la relació que s'hi adjunta com a annex al plec regulador de la contractació, en què s'indica el nombre d'aules.
  
c) Termini de duració: quatre anys comptats a partir de l'endemà de la notificació a l'adjudicatari de l'acord d'adjudicació definitiva del concurs. Aquest termini podrà prorrogar-se per mutu acord de les parts, formalitzat per escrit abans del seu acabament, sense que la duració total del contracte, incloses les pròrrogues, excedisca de sis anys.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost de licitació
  
El pressupost màxim és de cent trenta-quatre milions tres-centes noranta-sis mil cinc-centes vint-i-dos pessetes (705.188.377 PTA), a la baixa, IVA inclòs, equivalent a vuit-cents set mil set-cents trenta-nou euros amb tres-cents seixanta-cinc cèntims (807.739,365 euros).
  
5. Garanties
  
Provisional: serà requisit necessari acreditar la constitució prèvia en la Caixa d'aquest ajuntament d'una fiança equivalent al 2% del pressupost de licitació, en qualsevol de les formes establertes en l'article 36 de la Llei 13/1995, de 18 de maig (2.687.930 pessetes).
  
6. Obtenció de documentació i informació
  
a) Entitat: Ajuntament de Castelló de la Plana.
  
b) Adreça: Plaça Major, núm. 1.
  
c) Localitat i codi postal: Castelló de la Plana 12810.
  
d) Telèfon: 899 91 36 15
  
e) Telefax: 964 35 52 61.
  
f) Data límit per a obtindre documentació i informació: fins al moment en què acabe el termini de presentació de pliques.
  
7. Requisits específics del contractista
  
Classificat com a empresa de serveis de neteja en el grup III, subgrup 6, categoria d.
  
8. Presentació de les ofertes o de les sol·licituds de participació
  
a) Data límit de presentació: 13 de gener de 2000.
  
b) Documentació que s'ha de presentar: és la que figura en la clàusula 8ª del plec de clàusules administratives, la còpia del qual es facilitarà en la Secció de Serveis Públics, Negociat de Serveis Tècnics de l'Ajuntament de Castelló.
  
c) Lloc de presentació:
  
1ª. Entitat: Ajuntament de Castelló de la Plana.
  
2ª. Adreça: plaça Major, núm. 1; juntes de districte a: plaça Teodor Izquierdo núm. 7; carrer de Ricard Català, cantonada amb Joaquim Márquez; avinguda dels germans Bou núm. 27; passeig de Morella núm. 34; passeig de la Bonavista, núm. 28.
  
3ª. Localitat i codi postal: Castelló de la Plana 12256.
  
d) Termini durant el qual el licitador estarà obligat a mantindre la seua oferta: el determinat legalment.
  
e) S'admeten millores.
  
9. Obertura de les ofertes
  
a) Entitat: Ajuntament de Castelló de la Plana.
  
b) Adreça: plaça Major, núm. 1.
  
c) Localitat: Castelló de la Plana.
  
d) Data: 14 de gener de 2000.
  
e) Hora: a determinar pel president de la mesa.
  
10. Despeses d'anuncis
  
L'adjudicatari està obligat a pagar l'import dels anuncis i de les altres despeses que hi haja a causa dels tràmits preparatoris d'aquesta contractació.
  
11. Data d'enviament de l'anunci al Diario Oficial de las Comunidades Europeas
  
El dia 23 de novembre de 1999.
  
La qual cosa es fa pública perquè en prengueu coneixement, en compliment del que disposa la Directiva 1993/37/CEE, de 14 de juny, DOCE núm. L 199, de 9 d'agost de 1993.